ΓΡΑΠΤΗ ΕΡΩΤΗΣΗ E-3406/00

υποβολή: Cristiana Muscardini (UEN) και Gianfranco Fini (UEN) προς την Επιτροπή

(7 Νοεμβρίου 2000)

Θέμα: Εύκολες απελάσεις: διαδικασία για παράβαση εκ μέρους της Εκτελεστικής Επιτροπής εις βάρος της Ομοσπονδιακής Δημοκρατίας της Γερμανίας

Για τις γερμανικές αρχές μόνο όποιος εργάζεται και παράγει είναι κοινοτικός πολίτης και του αναγνωρίζονται τα σχετικά δικαιώματα.

Σε περίπτωση ατυχήματος, ασθένειας ή ανεργίας (που μοιραία πλήττουν τα λιγότερο προνομιούχα στρώματα, π.χ. τους μετανάστες), αντί της προβλεπόμενης από το νόμο χορήγησης κοινωνικής ενίσχυσης, οι αρχές, παραβιάζοντας την κοινοτική νομοθεσία, διατάσσουν αλυσιδωτές απελάσεις και αφαιρούν τις άδειες παραμονής.

Μπορεί να παρέμβει η Επιτροπή στις γερμανικές αρχές, προκειμένου να αποκαταστήσει την τήρηση της Συνθήκης, και να αναφέρει επίσης ποιες είναι οι μέθοδοι καταπολέμησης του ρατσισμού, της μισαλλοδοξίας και της ξενοφοβίας που εφαρμόζουν οι αρχές της Ομοσπονδιακής Δημοκρατίας της Γερμανίας;

Κοινή απάντηση του κ. Διαμαντοπούλου εξ ονόματος της Επιτροπής στις γραπτές ερωτήσεις E-3404/00, E-3405/00, E-3406/00 και E-3408/00

(22 Δεκεμβρίου 2000)

Η Επιτροπή δεν γνωρίζει την ιδιαίτερη κατάσταση της Σικελικής οικογένειας η οποία σκιαγραφείται στις ερωτήσεις των αξιότιμων βουλευτών. Εάν οι αξιότιμοι βουλευτές μπορούσαν να της παράσχουν πρόσθετα στοιχεία για τηνπόθεση, η Επιτροπή θα ήταν σε θέση να προχωρήσει σε περαιτέρω έρευνα.

Η Επιτροπή επιθυμεί να παραπέμψει τους αξιότιμους βουλευτές στην απάντησή της στη γραπτή ερώτηση P-3394/00 του κ. Musumeci(1), η οποία περιλαμβάνει ανάλυση του κοινοτικού δικαίου για την ανανέωση και την ανάκληση των αδειών διαμονής, καθώς και παράθεση της σχετικής αλληλογραφίας την οποίαν αντήλλαξαν η Επιτροπή και οι γερμανικές αρχές. Οι γερμανικές αρχές απάντησαν στην επιστολή η οποία μνημονεύεται στην απάντηση της γραπτής ερώτησης P-3394/00, διαβεβαιώνοντας την Επιτροπή ότι έστειλαν επιστολές στις αρχές των ομόσπονδων κρατών (Lnder), οι οποίες με τη σειρά τους ενημέρωσαν τιςπηρεσίες τους που είναι αρμόδιες για τους αλλοδαπούς.

Η Επιτροπή έχει κινήσει διαδικασίες επί παραβάσει κατά της Γερμανίας για το συναφές ζήτημα της απέλασης Ιταλών από τη Γερμανία στους οποίους προσάπτεται διατάραξη της δημόσιας τάξεως. Εκτός από τις διαδικασίες επί παραβάσει η Επιτροπή δεν έχει άλλες δυνατότητες δράσης για να απαιτήσει από κράτος μέλος να συμμορφωθεί με το κοινοτικό δίκαιο. Δενπάρχουν ειδικές κυρώσεις για παράβαση των κανόνων περί ελεύθερης κυκλοφορίας των εργαζομένων πέρα από εκείνες που εφαρμόζονται γενικά σε περίπτωση παράβασης του κοινοτικού δικαίου. Πολίτες της Ένωσης, οι οποίοι ακουσίως στερούνται εργασίας, έχουν δικαίωμα κοινωνικών παροχών και δεν επιτρέπεται να απελαθούν από την επικράτεια για το λόγο αυτόν.

Σύμφωνα με το κοινοτικό δίκαιο το δικαίωμα ελεύθερης κυκλοφορίας των εργαζομένων αποτελεί θεμελιώδες δικαίωμα. Οποιοσδήποτε πολίτης θεωρεί ότι προσβάλλεται το δικαίωμά του για ελεύθερη κυκλοφορία δικαιούται να προσφύγει στην Ευρωπαϊκή Επιτροπή ή ναποβάλει αναφορά στο Κοινοβούλιο. Δικαιούται επίσης να προσφύγει στα εθνικά δικαστήρια, προβάλλοντας ότι οι εθνικές αρχές προσέβαλαν τα δικαιώματά του που απορρέουν από το κοινοτικό δίκαιο και, επομένως, οφείλουν να του καταβάλουν αποζημίωση(2).

Για πληροφόρηση σχετικά με τα μέτρα που θέσπισε η Γερμανία κατά του ρατσισμού, της μισαλλοδοξίας και της ξενοφοβίας, η Επιτροπή αποστέλλει απευθείας στους αξιότιμους βουλευτές και στη γενική γραμματεία του Κοινοβουλίου την έκθεσή της με θέμα τις διατάξεις δικαίου των κρατών μελών για την καταπολέμηση των διακρίσεων.

(1) ΕΕ C 136 E της 8.5.2001, σελ. 229.

(2) Βλ. τιςποθέσεις C-9/90 Francovich [1991] Συλλογή I-5357 και C-48/93 Brasserie du Pcheur [1996] Συλλογή I-1029.